

RAPORT DE SPECIALITATE
la Proiectul de hotărâre privind aprobarea modificării anexelor nr. 1 și 2 ale Hotărârii Consiliului Local al Comunei Șoldanu nr. 53/2022

Subsemnata, Rodica DUMITRESCU, Inspector în cadrul Compartimentului urbanism, cadastru și agricultură din Aparatul de specialitate al Primarului Comunei Șoldanu, vă supun atenției următoarele:
Văzând:
· Proiectul de hotărâre înregistrat în Registrul pentru evidența proiectelor de hotărâri ale Consiliului Local al Comunei Șoldanu cu nr. 48 din 30.08.2023 privind aprobarea modificării anexelor nr. 1 și 2 ale Hotărârii Consiliului Local al Comunei Șoldanu nr. 53/2022;
· Referatul de aprobare înregistrat cu nr. 4724 din 30.08.2023, elaborat de Valeriu MUSTĂȚEA, Viceprimarul Comunei Șoldanu cu atribuții de primar, inițiatorul proiectului de hotărâre, înregistrat în Registrul pentru evidența proiectelor de hotărâri ale Consiliului Local al Comunei Șoldanu cu nr. 48 din 30.08.2023;
· Hotărârea Consiliului Local al Comunei Șoldanu nr. 53 din 25.08.2022 privind aprobarea documentației de avizare a lucrărilor de intervenții, a indicatorilor tehnico-economici și a devizului general pentru obiectivul de investiție „Modernizare străzi în Comuna Șoldanu, Județul Călărași”, aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului;
· Hotărârea Consiliului Local al Comunei Șoldanu nr. 14 din 27.02.2023 privind aprobarea modificării Anexelor la Hotărârea Consiliului Local al Comunei Șoldanu nr. 53 din 25 august 2022;
· Hotărârea Consiliului Local al Comunei Șoldanu nr. 21 din 04 aprilie 2023 privind aprobarea modificării Anexelor Hotărârii Consiliului Local al Comunei Șoldanu nr. 53 din 25 august 2022;
· Hotărârea Consiliului Local al Comunei Șoldanu nr. 37 din 23.06.2023 privind aprobarea modificării Anexelor Hotărârii Consiliului Local al Comunei Șoldanu nr. 53/2022;
· Observațiile postate în contul deschis pentru Comuna Șoldanu în platforma Ministerului Dezvoltării, Lucrărilor Publice și Administrației, https://investitii.mdlpa.ro/, în data de 16.08.2023;
· Având în vedere necesitatea modificării conținutului anexelor la Hotărârea Consiliului Local al Comunei Șoldanu nr. 53 din 25.08.2022, astfel încât să corespundă cerințelor stabilite prin Normele metodologice pentru punerea în aplicare a prevederilor Ordonanței de urgență a Guvernului nr. 95/2021 privind aprobarea Programul național de investiții ,,Anghel Saligny”.
Analizând prevederile:
· art. 44 alin. (1) din Legea nr. 273/2006 privind finanțele publice locale, cu modificările și completările ulterioare;
· art. 8 alin. (2) din Ordonanța de urgență a Guvernului nr. 95/2021 privind aprobarea Programul național de investiții „Anghel Saligny”;
· art. 1 alin. (2) lit. b) punctul (ii) , art. 9, art. 10 alin. (1), (2) și (4) lit. a) din Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
· prevederile art. 43 alin. (1) din Legea nr. 10/1995 privind calitatea în construcții, republicată (r2), cu modificările și completările ulterioare;
· prevederile art. 30 alin. (1) din Legea nr. 50/1991 republicată, privind autorizarea executării lucrărilor de construcții, cu modificările și completările ulterioare;
· art. 1 - art. 3 din Ordinului M.D.L.P.A. nr. 1321/2021 pentru aprobarea standardelor de cost aferente obiectivelor de investiții prevăzute la art. 4 alin. (1) lit. a) - c) din Ordonanța de urgență a Guvernului nr. 95/2021 pentru aprobarea Programului național de investiții „Anghel Saligny";
· art. 9 alin. (1) lit. e) din Ordinului M.D.L.P.A. nr. 1333/2021 pentru aprobarea Normelor metodologice pentru punerea în aplicare a prevederilor Ordonanței de urgență a Guvernului nr. 95/2021 privind aprobarea Programul național de investiții ,,Anghel Saligny”;
· prevederile art. 47 alin. (4), art. 59, art. 61 și art. 62 din legea nr. 24/2000 rerepublicată privind normele de tehnică legislativă pentru elaborarea actelor normative, cu modificările și completările ulterioare;
· art. 129 alin. (1), alin. (2) lit. b) și alin. (4) lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
Luând act de respectarea:
· prevederilor art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
· prevederilor art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederilor art. 7 alin. (2) din Codul civil al României, aprobat prin Legea nr. 287/2009, republicată, modificată și completată;
· prevederilor art. 211 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare; 
· prevederile art. 3 alin. (2), art. 31, art. 40-40 și art. 80-83 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare.
Față de elementele de drept și de fapt prezentate, 
În temeiul Ordonanței de urgență a Guvernului nr. 57/2019 privind Codul Administrativ, cu modificările și completările ulterioare:
· art. 136 alin. (1) - proiectele de hotărâri pot fi inițiate de primar, de consilierii locali sau de cetățeni. Elaborarea proiectelor se face de cei care le propun, cu sprijinul secretarului general al unității/subdiviziunii administrativ-teritoriale și al compartimentelor de resort din cadrul aparatului de specialitate al primarului;
· art. 139 alin. (3) lit. a) - Se adopta cu majoritatea absolută prevăzută la art. 5 lit. cc) a consilierilor locali în funcție următoarele hotărâri ale consiliului local: hotărârile privind bugetul local;
· art. 196 alin. (1) lit. a) - în exercitarea atribuțiilor ce le revin, autoritățile administrației publice locale adoptă sau emit, după caz, acte administrative cu caracter normativ sau individual, după cum urmează: consiliul local și consiliul județean adoptă hotărâri,
s-a inițiat Proiectul de hotărâre nr. 48/30.08.2023 privind aprobarea modificării anexelor nr. 1 și 2 ale Hotărârii Consiliului Local al Comunei Șoldanu nr. 53/2022.
Considerând proiectul de hotărâre elaborat ca fiind legal și oportun, pe cale de consecință propun Consiliului Local al Comunei Șoldanu dezbaterea și aprobarea acestuia în forma prezentată.   

Responsabil urbanism, cadastru și agricultură,
Inspector, Rodica DUMITRESCU		
